**Αθήνα:** 08.02.2021

**Αρ. Πρωτ.:** 193

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συνάντηση εργασίας ΕΣΑμεΑ- υπουργού Εσωτερικών**

Σε συνάντηση με τον υπουργό Εσωτερικών Μ. Βορίδη προσήλθε αντιπροσωπεία της ΕΣΑμεΑ με επικεφαλής τον πρόεδρό της Ιωάννη Βαρδακαστάνη και τους κ.κ, Β. Κούτσιανο, υπεύθυνο Διεθνών Σχέσεων της Ε.Γ. της ΕΣΑμεΑ και Χριστίνα Σαμαρά, στέλεχος της ΕΣΑμεΑ.

Συζητήθηκαν [όλα τα θέματα που καταγράφονται στο υπόμνημα που παραδόθηκε στον υπουργό](https://www.esamea.gr/our-actions/yddad/5148-katathesi-protaseon-tis-e-s-a-mea-poy-aforoyn-sta-atoma-me-anapiria-me-xronies-pathiseis-kai-stis-oikogeneies-toys-enopsei-tis-synantisis-me-ton-ypoyrgo-ti-deytera-08-02-2021), από τον οποίο πήραν τη διαβεβαίωση ότι θα έχουν σε διάστημα 15 ημερών απαντήσεις.

Συνοπτικά συζητήθηκαν: το σύστημα προσλήψεων μέσω ΑΣΕΠ, για το οποίο μάλιστα ο υπουργός τόνισε ότι ήδη ισχύει ένα από τα θέματα που τίθενται στο υπόμνημα (ν. 4765/2021, Άρθρο 6 «Προγραμματισμός θέσεων για τα άτομα με αναπηρία. 1.Στην παρ. 1 στην οποία αναφέρεται ότι ποσοστό 12% των θέσεων μόνιμου προσωπικού που προκηρύσσονται καλύπτεται από άτομα με αναπηρία, πρέπει να τονιστεί ότι το ποσοστό αυτό υπολογίζεται επί του συνόλου των θέσεων που προκηρύσσονται κάθε φορά»). Επίσης θέματα αναφορικά με τις προσλήψεις, θέματα προτεραιότητας ατόμων με αναπηρία, μοριοδότησης, εύλογων προσαρμογών στην εργασία κλπ.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |